Tmurt n Leqbayel. Talalit n Usqamu Unnig n Timuzɣa deg 07 yunyu 1995 i yeqqnen deg leqdicat-is ɣer udabu, rnu ɣef waya deg 1996, tebda tettili-d turagt deg tama n tsegwa n tmaziɣt n Bgayet akked Tizi-Wezzu d Tubiret. Aḥbas n ulmad n 1994 ad yeqqim deg ccfawat n uqbayli, maca mi yeẓra ur yesɛi ara allalen-nniḍen swayes ara ad d-yekkes i udabu Azzayri izerfan-is yeǧǧa amezruy ad yexdem cceɣl-is. S umata, deg tallit-a tebda tesdawit deg Tmurt n Leqbayel tessuffuɣ-d iselmaden n tmaziɣt. Aya d asurif ameqqran i tegga ɣer sdat temsalt n unadi n yimaziɣen ɣef tumast-nsen, yella-d daɣen leddi n ugzdu n tutlayt d yidles amaziɣ deg